**Referat af ordinært møde i Holbæk Kommunes Integrationsråd   
21. juni 2018**

Dialogmøde med Udvalget for Beskæftigelse og Uddannelse kl. 17.00-18.00

Ordinært møde i integrationsrådet kl. 18.00-20.00

Begge møder holdtes: Mødelokale 0.13, Kanalstræde 2, 4300 Holbæk

*Til stede fra IR: Ann Cherie Thulstrup, Derya Tamer, Jean Pedersen, Jens Kronborg, Ann-Katrine Holm, Emrah Tuncer, Gitte Nikolajsen, Margrethe Bjerre*

*Ikke til stede: Jeya Thirunavakkarasu, Erdogan Aslan, Gitte Damm, Mohammed Abdiasis Said, Susanne Lodberg, Mahad Mire Guuleed, Christel Højvang Kyed*

|  |  |  |  |  |
| --- | --- | --- | --- | --- |
| **Nr.** | **Dialogmøde med Udvalget for Beskæftigelse og Uddannelse kl. 17.00** |  | **Bilag** |  |
|  | Integrationsrådet møder BUU til en drøftelse af aspekter af integrationsindsatsen i Holbæk Kommune.  Ann-Cherie sender/har sendt et forslag til oplæg til drøftelse. | Drøftelse | **Se oplæg** |  |
|  | **Ordinært møde i Integrationsrådet kl. 18.00** |  |  |  |
| 1 | **Godkendelse af dagsorden** | Beslutning |  | Godkendt |
| 2 | **Opsamling på dialogmøde med  Udvalget for Uddannelse og Job**   * Hvad var de vigtigste punkter?   + Beskæftigelsesindsats   + Boligsociale helhedsplaner   + Evt. ældreindsatsen   + Andet * Giver dialogmødet anledning til ændringer eller justeringer i rådets foreløbige arbejdsplan? * Ser integrationsrådet konkrete opgaver fremadrettet? | Drøftelse |  | Integrationsrådet fandt ikke anledning til at ændre på den retning, der er sat for rådets arbejde.  Rådet besluttede at arrangere en mangfoldighedsdag. |
| 3 | **Aktiviteter for ældre med anden etnisk herkomst**  Punktet indledes med orientering v. Jens (foreninger), Gitte H. (kommunen) Ann-Cherie (integrationsråd i andre kommuner)  Dernæst drøftelse:  Hvordan kan integrationsrådet byde ind? Har dialogmødet med BUU givet anledning til nyt? | Orientering |  | Tilbagemeldinger fra Jens, Gitte H og Ann-Cherie giver indtryk af, at der ikke er mange aktiviteter rettet mod etniske ældre.  Rådet drøftede desuden trivselsaspektet såvel som integrationsaspektet af at lave aktiviteter for etniske ældre.  Rådet besluttede at undersøge nærmere muligheden for at søge puljemidler til aktiviteter for etniske ældre.  Til næste gang undersøger Gitte H. nærmere, om foreninger eller andre har gennemført undersøgelser af ældre etniske borgeres trivsel og sundhed med henblik på at få mere viden om området. |
|  | **Deltagere til workshop om revision af administrationsgrundlaget for §18**  Udpegning af to deltagere til workshop den 11.sept.  Lov om Social Service § 18 siger, at den enkelte kommune skal fastlægge rammer for samarbejdet med frivillige sociale organisationer og foreninger. Kommunalbestyrelsen skal derfor årligt afsætte et beløb til at støtte det frivillige sociale arbejde, den såkaldte §18-pulje. Nu skal grundlaget for §18-puljen revideres, og Integrationsrådet inviteres ind i dette samarbejde.  v. Ann-Cherie | Beslutning | Bilag 1 nedenfor | Emrah deltager på IR´s vegne.  Nogle af IR´s medlemmer deltager også i andet regi. |
| 4 | **REM’s repræsentantskabsmøde 5. maj.**  Tilbagemelding v. Erdogan | Orientering |  | Udgår |
| 5 | **Eventuelle orienteringer fra sekretæren:** | Orientering |  | Vi arbejder fortsat på at få udarbejdet gode samtykkeerklæringer for offentliggørelse af kontaktoplysninger.  Susanne Lodberg stopper i IR, da hun har fået nyt job. Gitte H. får mandat til at bede sprogcentret om at udpege en anden repræsentant for danskundervisningsområdet. |
| 6 | **Eventuelt** | Orientering |  |  |

**Bilag 1**

Mail fra frivillighedskoordinator Christina Hvalsø Hansen

**Emne:** Invitation til workshop

Lov om Social Service § 18 siger, at den enkelte kommune skal fastlægge rammer for samarbejdet med frivillige sociale organisationer og foreninger. Kommunalbestyrelsen skal derfor årligt afsætte et beløb til at støtte det frivillige sociale arbejde. Kommunerne får via bloktilskuddet penge til dette fra staten.  Formålet er at fremme samarbejdet med den lokale frivillige sociale sektor med henblik på at skabe gode rammer for den frivillige indsats og sikre et bedre samspil mellem de frivillige sociale organisationer og foreningers aktiviteter og de offentlige sociale tilbud.

I kan læse mere om kommunens nuværende § 18 pulje samt læse administrationsgrundlaget [her](https://holbaek.dk/kultur-og-fritid/foreninger/puljer-og-tilskud/stoette-til-frivilligt-arbejde-for-socialt-udsatte-18-puljen/)

Ved et møde i april besluttede Udvalget for Ældre og Sundhed, at det nuværende administrationsgrundlag for § 18 puljen skal revideres. Beslutningen bunder dels i et ønske om at skærpe og tilpasse kriterierne og dels i, at Frivilligrådet har udtrykt ønske om, at repræsentanter fra civilsamfundet også sidder med i tildelingsudvalget.

Formålet med § 18 puljens administrationsgrundlag er:

* At udstikke klare og gennemskuelige retningslinjer for en prioritering af midlerne.
* At sikre en nem og ubureaukratisk ansøgningsprocedure, der samtidig overholder kravene til god forvaltningsskik.
* At sikre at midlerne på bedste vis kommer gruppen af syge og socialt udsatte borgere til gavn.

Der er her, I kommer ind i billedet. For at sikre input fra alle relevante parter vil vi gerne invitere 1-2 repræsentanter fra Integrationsrådet med til en indledende workshop. Ved denne workshop vil vi dels præsentere jer for lidt statistik og baggrundsviden om det nuværende arbejde med § 18 puljen. Og dels ønsker vi sammen med jer at udvikle et sæt fælles pejlemærker for arbejdet med det nye administrationsgrundlag – så det tager udgangspunkt i netop jeres ønsker og forslag.  Når der er udformet et udkast til et nyt administrationsgrundlag vil I derudover få lejlighed til at kommentere på det.

Workshoppen foregår:

**Tirsdag den 11. september 2018 kl. 17.00-20.00 i Kantinen på Kanalstræde 2 i Holbæk.**

For at sikre en stor bredde i vores drøftelse har vi inviteret repræsentanter fra følgende:

* Udvalget for Ældre- og Sundhed
* Frivilligrådet
* Folkeoplysningsudvalget
* Socialudvalget
* Handicaprådet
* Ældrerådet
* Integrationsrådet
* Udsatterådet
* Ungdomsbyrådet
* § 18 udvalget

Hvis Integrationsrådet ønsker at være repræsenteret ved workshoppen og i den videre proces, så skriv til mig **senest den 4. september** med en besked om, hvem der deltager samt vedkommendes mailadresse. Så sender jeg det endelige program ud ugen før. I er også velkommen til at kontakte mig, hvis I har spørgsmål eller kommentarer i øvrigt.

|  |
| --- |
| Med venlig hilsen |
| Christina Hvalsø Hansen |